Risno Ahaya

Risno Ahaya botiya tawu ngota to Hulontalo, ta latunga lo'u molohidu kuti-kuti gambusi wawu motanggomo. Tiyo tilapuliyo hemopehu molohidu wawu mokuti gambusi to timi'idu patali to Hulontalo. Tiyo botiya hulolo matoliyo, dabo uwito diila mo'olabuta oliyo to'u mopeehu.

Tutumulo 
Te Risno Ahaya pilotutuliyo mayi normal odelo tawuweewo, dabo onggo kiki'o tiyo ilodungga lo ngongoto sambe lowali hulolo matoliyo. Openu boli odito tiyo mo'olohu mopeehu molohidu mohelili timi'idu patali lo Hulontalo. Lebe mopiyohu odiye, daripada mohile-hile to tawu.

Molohidu to RRI Gorontalo 
Omo-omolu mayi to tawunu 1980-an te Risno Ahaya layito hemolohidu to RRI Gorontalo. Timi'idu tawunu woluwo yilabota lo'u molohidu to Radio Republik Indonesi Gorontalo. Te Risno Ahaya wawu wolo tamaniliyo odelo ti Marlina Otoluwa hepopoyilabota lo'u molohidu wawu hedungohe lotawu ngotupa lo Hulontalo. Woluwo olo tawu lo Hulontalo ma'o to Kota Samarinda, Kalimantan Timur ta hipodungohe lohidu limongoliyo. Te Risno Ahaya wolo sahabatiliyo lo'otapu toduwo ma'o molohidu to Samarinda.

Latunga molohidu 
Te Risno botiya latunga lo'u molohidu.Tawunu 1983 sambe 1985 tiyo lowali juara bungaliyo to yilabota lohidu to RRI Gorontalo. Nga'amila mowali karanganiyoliyo mowali lohidu. Limbata lo 200 lahu lo lohidu u ma pilohutuliyo.

Referensi 

Taapulu